මිල්ලනිය ප්‍රාදේශීය ලේකම් බල ප්‍රදේශයේ වැලිකල, හෑගල්ල වතුයායේ ඉදිකෙරුණ පුපුරණ ද්‍රව්‍ය මධ්‍යස්ථානය ජනතා අයිතියට පත් කිරීම පසුගියදා කළුතර දිස්ත්‍රික් අතිරේක ලේකම් බී. ජී. එස්. ගුණතිලක මහත්මියගේ ප්‍රධානත්වයෙන් සිදු කෙරිණි.දිවයින පුරා ක්‍රියාත්මක කෙරෙන පුපුරණ ද්‍රව්‍ය ප්‍රතිස්ථාපනය කිරීමේ වැඩසටහන යටතේ ඉදිකෙරුණ මේ ගබඩාව කළුතර දිස්ත්‍රික්කයේ දෙවන මධ්‍යස්ථානය වන අතර දිවයිනේ 65 වැනි ගබඩාව වේ.ඉතා සුරක්‍ෂිත වැඩපිළිවෙළක් යටතේ පුපුරණ ද්‍රව්‍ය ගබඩා කර බෙදාහැරීම සිදු කෙරෙන අතර තෝරාගත් අලෙවි නියෝජිතවරු 6 ක් යටතේ මෙහි ඉදිරි කටයුතු සිදු කෙරේ.රාජ්‍ය ආරක්‍ෂක අමාත්‍යාංශයේ අතිරේක ලේකම් දමයන්ති ජයතිලක, පානදුර කොට්ඨාස භාර ජ්‍යෙෂ්ඨ පොලිස් අධිකාරි එච්. එම්. ධර්මසේන, සිවිල් ආරක්‍ෂක අමාත්‍යාංශයේ සහකාර ලේකම් සමන් දිසානායක, නියෝජ්‍ය පුපුරණ ද්‍රව්‍ය පාලක ආර්. එම්. රාජපක්‍ෂ, දොඹගොඩ යුද හමුදා පුහුණු මධ්‍යස්ථානයේ ලුතිනන් කර්නල් ඩබ්. එම්. එස්. ඒ. විජේකෝන්, ගබඩා සංකීර්ණයේ පොලිස් ස්ථානාධිපති පො. ප. ඉන්දික තුෂාර යන මහත්ම මහත්මීහු මේ අවස්ථාවට සහභාගි වූහ..